proxectonos/corpus_dominio_legal_administrativo_tmp huggingface dataset:
13/04/2015 | Administración LocalMunicipal
Noia
Administración Financeira. Intervención
Aprobación inicial de expediente de concesión de crédito extraordinario número 1/2015

ANUNCIO Aprobación inicial do expediente de concesión de crédito extraordinario número 1/2015 sobre o orzamento municipal de 2015 prorrogado. Aprobado inicialmente polo Pleno da Corporación, en sesión extraordinaria celebrada o 9 de abril de 2015, o expediente de concesión de crédito extraordinario número 1/2015, por importe de 223.579,03 €, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 9 de abril de 2015. O alcalde en funcións Xosé Bieito González Domínguez
13/04/2015 | Administración LocalMunicipal
Coristanco
Anuncio relativo ao nomeamento do xuíz de paz

Na sesión plenaria que tivo lugar o día 25 de marzo de 2015, acordouse, entre outros asuntos, o que a continuación se transcribe: “D. PAUL FREDERICK BERISTAIN FUEREZ, na súa condición de portavoz do grupo municipal popular, e ó abeiro do previsto na Lei 7/1985 de 2 de abril de Bases de réxime local, no Real Decreto 2568/1986 de 28 de novembro polo que se aproba o Regulamento de organización, funcionamento e réxime xurídico das entidades locais, a Lei 30/1992 de 26 de novembro de réxime xurídico das administracións públicas e do procedemento común, a Lei orgánica 6/1985 de 1 de xullo do Poder xudicial e o Regulamento 3/1995 de 7 de xullo de Xuices de paz, presenta ante o Pleno da Corporación a seguinte PROPOSTA DE ACORDO: Tendo en conta que en data 03/10/2014 (RE nº 4068) tivo entrada no rexistro xeral do Concello de Coristanco se recibíu oficio do Tribunal Superior de Xustiza de Galicia (RS nº 4764 de data 19/09/2014) no que se insta a comezar o expediente tendente a nomear xuiz de paz titular despois de esgotar o actual xuiz de paz o período polo que foi nomeado. Pola secretaría deste concello emitiuse informe xurídico en data 23/10/2014 (RE nº 4477). En data 30/10/2014 (RS nº 2692) remitiuse edicto para a súa publicación no Boletín Oficial da Provincia. O anuncio foi publicado no BOP nº 218 de data 13/11/2014. Librouse oficio de remisión do edicto ao Xulgado de Paz de Coristanco e ao Xulgado Decano de Carballo para a súa publicación. Os interesados que presentaron as súas instancias son os que a continuación se detallan: -D. El Hafid Paul Nicolae El Kouaa Benmessaoud (RE nº 4989 de data 25/11/2014). -Dª Maria Milena Altares Miclos (RE nº 5020 de data 26/11/2014). -Dª Sanna Docabo Khomyn (RE nº 5063 de data 28/11/2014). PROPOÑO ao Pleno da Corporación: PRIMEIRO.- Nomear como xuíz de paz titular do Concello de Coristanco a D. El Hafid Paul Nicolae El Kouaa Benmessaoud. SEGUNDO.- Dar traslado do presente acordo así coma do resto da documentación obrante no expediente ao Tribunal Superior de Xustiza de Galicia. TERCEIRO.- Dar traslado do presente acordo ao Xulgado Decano de Carballo. CUARTO.- Publicar o presente acordo no taboleiro de anuncios do concello e no Boletín Oficial da Provincia.“ De que o acordo presentado foi aprobado por unanimidade dos membros do Pleno presentes no acto. E para que así conste e aos efetos de remitir ao BOP en cumprimento do acordado, asino o presente documento en Coristanco o 27 de marzo de 2015. O alcalde Antonio Pensado Plágaro
13/04/2015 | Administración LocalMunicipal
Teo
Aprobación incial de memoria

Téndose aprobado inicialmente a Memoria para a xestión directa do servizo de abastecemento de auga potable, saneamento e depuración de augas residuais do Concello de Teo, mediante acordo do Pleno da Corporación de data 26/03/2015, e, dando cumprimento ó disposto no artigo 97.1. c) do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, co fin de que os interesados poidan examinar o expediente e formular as reclamacións que estimen oportunas. Teo, 27 de marzo de 2015 O alcalde Martiño Noriega Sánchez
13/04/2015 | Administración LocalMunicipal
Noia
Administración Financeira. Intervención
Aprobación inicial do crédito extraordinario núm.2/2015

ANUNCIO Aprobación inicial do expediente de concesión de crédito extraordinario número 2/2015 sobre o orzamento municipal de 2015 prorrogado. Aprobado inicialmente polo Pleno da Corporación, en sesión extraordinaria celebrada o 9 de abril de 2015, o expediente de concesión de crédito extraordinario número 2/2015, por importe de 557.933,60€, en cumprimento do disposto nos artigos 169.1 do texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 9 de abril de 2015. O alcalde en funcións Xosé Bieito González Domínguez
13/04/2015 | Administración LocalMunicipal
A Capela
Padrón de contribuíntes mes de marzo, exercicio 2015 do servizo de ensino prestado na Escola Municipal de Música e o pagamento en voluntaria

Por resolución desta alcaldía do día 6 de abril de 2015, aprobouse o padrón de contribuíntes correspondente ao mes de marzo do exercicio 2015 da taxa pola prestación do servizo de ensino na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 6 de abril de 2015 O alcalde Manuel Meizoso López
13/04/2015 | Administración LocalMunicipal
Fene
Servizos Económicos e Tributarios
Aprobación definitiva dos anexos de persoal

ANUNCIO APROBACION DEFINITIVA DA MODIFICACIÓN DE ANEXOS DE PERSONAL O Pleno da Corporación Municipal, en sesión celebrada o día 5 de marzo, aprobou inicialmente o expediente de modificación dos anexos de personal do orzamento do 2014, prorrogado ó 2015. En cumprimento do disposto no artigo 177.2 en relación co 169.1 do texto refundido da Lei reguladora das facendas locais, expúxose ao público durante un prazo de 15 días hábiles na Intervención do Concello, a efectos de que se presentasen a reclamacións que estimaran pertinentes. Transcorrido o prazo de exposición pública sen que se produciran reclamacións contra esta modificación, enténdese aprobada definitivamente, polo que faise público o texto do acordo, segundo establece o artigo 177.2, en relación co artigo 169.1 do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo. Contra este acordo de aprobación definitiva poderá interpoñerse directamente recurso contencioso administrativo ao abeiro do establecido no artigo 171 do texto refundido da Lei reguladora das facendas locais, que haberá de presentarse perante a sala correspondente do Tribunal Superior de Xustiza de Galicia, no prazo de dous meses a contar dente a data de publicación deste edicto no BOP. A.–FUNCIONARIOS B.–PERSOAL LABORAL B.1.–LABORAL FIXO B.2.–LABORAL TEMPORAL Fene, 6 de abril de 2015. O alcalde Gumersindo P. Galego Feal
17/04/2015 | Administración LocalMunicipal
Outes
Anuncio da convocatoria de proceso de selección de xuíz de paz titular e xuíz de paz substituto

O Concello de Outes convoca o proceso de selección para cubrir as vacantes de xuíz de paz titular e substituto de Outes de conformidade coa Lei orgánica 6/1985, do 1º de xullo, do poder xudicial (en diante, LOPX), e con suxeición ás seguintes bases: Poderán participar no proceso de selección as persoas que reúnan os seguintes requisitos: a) Ter a cidadanía española. b) Ser maior de idade. c) Non incorrer en ningunha das causas de incapacidade que prevé o artigo 303 da LOPX: padecer impedimento físico ou psíquico para a función xudicial, sufrir condena por delito doloso mentres non se obteña a rehabilitación, estar suxeito a procesamento ou inculpación por delito doloso mentres non se produza a absolución ou o sobreseemento, ou non estar no pleno exercicio dos dereitos civís. Esta convocatoria publícase nos taboleiros de edictos da Corporación, do Xulgado de Paz de Outes e do Xulgado de 1ª Instancia e Instrución de Muros, na páxina dixital do Concello de Outes (www.outes.es) e no Boletín oficial da provincia da Coruña. As persoas interesadas poderán presentar no rexistro xeral do Concello de Outes a solicitude para participar no proceso selectivo no prazo de quince días naturais contados a partir da publicación do anuncio no Boletín oficial da provincia da Coruña. Preicsarán se optan á praza de xuíz titular, de xuíz substituto ou ás dúas, indicando netse caso a orde de preferencia. Achegarán á solicitude: a) a certificación de nacemento ou fotocopia compulsada do DNI. b) A certificación de Rexistro Central de Penados e Rebeldes e declaración complementaria de non estar inculpado nin procesado por delito doloso. c) A documentación acreditativa dos méritos persoais que alegue o solicitante.1. A elección de xuíz de paz titular e substituto serán realizadas polo Pleno do Concello de Outes por medio de acordo adoptado co voto favorable da maioría absoluta legal dos membros que legalmente compoñen a Corporación.2. Os candidatos propostos pola Corporación serán nomeadod pola Sala de Goberno do Tribunal Superior de Xustiza de Galicia por un período de catro anos. Outes, 10 de abril do 2015. O alcalde, Carlos E. Maria Tiscar Dewhurst Boguña
17/04/2015 | Administración LocalMunicipal
Coirós
Procedemento de concorrencia para seleccionar unha entidade de custodia do territorio

I.- A Xunta de Goberno Local do Concello de Coirós, en sesión feita o nove de abril de dous mil quince, aprobou o prego de condicións para o establecemento dun acordo de custodia do territorio, nas fincas do Concello de Coirós incluídas no ámbito territorial da Reserva da Biosfera das Mariñas Coruñesas e Terras do Mandeo, e que forman parte da Rede Natura 2000 ou están no entorno do espazo natural protexido ZEC Betanzos-Mandeo.- II.- As entidades interesadas en participar no procedemento instruído para seleccionar unha entidade de custodia do territorio para as devanditas fincas, deberán presentar solicitude no prazo de dez días naturais contados dende a data de publicación deste anuncio no Boletín Oficial da Provincia da A Coruña, acompañadas de oferta, segundo os modelos anexados ao prego de condicións. III.- O prego de condicións establece, entre outros, os requisitos das entidades que poden participar no acordo de custodia, a documentación a presentar e a forma de presentación, os criterios de selección, así como o contido do acordo de custodia. Para acceder á documentación poderá facerse persoalmente nas oficinas do Concello de Coirós (de luns a venres de 9,00 a 14,00 horas) ou solicitando copia a través do enderezo electrónico secretaria@coiros. es.- Coirós, 13 de abril de 2015 O ALCALDE Asdo.: Francisco Quintela Requeijo
17/04/2015 | Administración LocalMunicipal
Noia
Secretaría
Anuncio de nomeamento de alcalde en funcións

ANUNCIO DE NOMEAMENTO DE ALCALDE EN FUNCIÓNS De acordo ao establecido no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, faise público que por resolución do alcalde número 748/2015, do 8 de abril, noméase alcalde en funcións ao primeiro tenente de alcalde, don Bieito González Domínguez, o 9 de abril de 2015. Noia, 8 de abril de 2015. O alcalde Asdo.: Rafael García Guerrero
17/04/2015 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Aceptación da delegación de competencias tributarias do Concello de Ortigueira

O Pleno desta Corporación, na sesión ordinaria celebrada o 27 de marzo de 2015, adoptou, entre outros, o seguinte acordo: Aceptar a delegación das competencias en materia tributaria acordada polo Concello de Ortigueira na sesión plenaria do 30 de abril de 2014 en relación coas seguintes materias: 1. A xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo, ou voo das vías publicas, a favor de empresas explotadoras de servizos de subministración de interese xeral. A xestión que poida ser obxecto de delegación, tanto pode afectar ao suposto xeral do artigo 24 do Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil.2. A Recadación en período executivo dos seguintes tributos, taxas e prezos públicos e ingreso publico de carácter non periódico: 1) Taxa por ocupación de terreos de uso público local con mercadorías, materiais de construción, cascallos, valados, puntais, asuelos, estadas e outras instalacións análogas.2) Taxas por postos, barracas, casetas de venda, atraccións situadas en terreos de uso público e industrias de ra e ambulantes e rodaxe cinematográfica.3) Taxa por ocupación de terreos de uso público con mesas, cadeiras, tribunas e outros elementos con finalidade lucrativa.4) Ingresos públicos por execución subsidiaria ao abeiro do establecido no artigos 96 e 97 da Lei 30/1992, do 26 de novembro, do réxime xurídico das administracións -públicas e do procedemento administrativo común. A delegación entrará en vigor unha vez sexa publicado este acordo no Boletín Oficial da Provincia, e o seu exercicio levarase a cabo nos termos establecidos nas Bases para a prestación de servizos tributarios aos concellos da provincia, aprobadas para o efecto por esta Deputación provincial.” O que se fai público para xeral coñecemento. A Coruña, 9 de abril de 2015 O presidente/PDFR 5-8-2011/ A vicepresidenta O secretario María Padín Fernández José Luis Almau Supervía
17/04/2015 | Administración LocalMunicipal
Mesía
Aprobación do padrón fiscal da taxa pola recollida de lixo 2015

Mediante Decreto da Alcaldía de data do 10 de abril de 2015 aprobouse o padrón fiscal da taxa polo servizo de recollida de lixo para o exercicio 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo dun mes, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa. Se a resolución non fose expresa, o prazo de interposición do recurso contencioso administrativo será de seis meses e contarase a partir do día seguinte a aquel en que deba entenderse presuntamente desestimado.3.–Poderá interporse calquera outro recurso que os interesados consideren oportuno. Mesía, a 10 de abril de 2015. O alcalde D. Mariano Iglesias Castro
17/04/2015 | Administración LocalMunicipal
Brión
Edicto de modificación de créditos MC 05/2015

EDICTO O Pleno do Concello, en sesión do 9 de marzo de 2015, aprobou inicialmente o expediente de modificación de créditos MC 05/2015, de créditos extraordinarios, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Brión, 10 de abril de 2015. O alcalde José Luis García García
17/04/2015 | Administración LocalMunicipal
Ferrol
Intervención
Aprobación definitiva de modificación presupuestaria

EDICTO O Pleno do Concello de Ferrol, na sesión de 26 de febreiro de 2015, aprobou inicialmente o expediente de modificación de créditos número 02/2015, subexpediente 01/2015 de crédito extraordinario e suplemento de crédito, dentro do orzamento do Concello de Ferrol. Transcorreou o prazo de exposición pública do expediente sen que conste expresamente que se presentasen alegacións, segundo consta no correspondente certificado do secretario xeral. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, do 5 de marzo, publícanse mediante o presente edicto os estados dos orzamentos de ingresos e de gastos resumidos por capítulos segundo resultarán logo da modificación: ESTADO DE INGRESOS ESTADO DE GASTOS Contra a aprobación definitiva do expediente poderáse interpoñer directamente o recurso contencioso-administrativo, ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, do 5 de marzo, que se deberá presentar diante da sala correspondente do Tribunal Superior de Xustiza de Galicia no prazo de dous meses, contados a partir da data na que se produza a aprobación definitiva, expresa ou tácita. Ferrol, 7 de abril de 2015. O alcalde José M. Rey Varela
17/04/2015 | Administración LocalMunicipal
As Somozas
Modificación de crédito núm.1/2015

Aprobado inicialmente polo Pleno deste Concello en sesión extraordinaria celebrada o 8 de abril de 2015, o expediente de modificación de crédito núm.1/2015 na modalidade de crédito extraordinario para a aplicación do superávit orzamentario con cargo ao remanente de tesouraría para gastos xerais, en cumprimento co disposto no artigo 169 do Texto Refundido da Lei reguladora de facendas locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente de referencia, polo prazo de quince días, que comenzarán a contarse desde a publicación deste anuncio, co fin de que durante este poidan formularse ante o Pleno da Corporación as reclamacións que consideren pertinentes. As Somozas, 10 de abril de 2014 O Alcalde, Asdo.: Juan Alonso Tembrás
17/04/2015 | Administración LocalProvincial
Deputación Provincial da Coruña
Área de Servizos Provinciais. Sección de Servizos Sociais
Resolución que aproba a concesión definitiva de subvencións do programa FOIO0A: convocatoria do programa de subvencións a entidades sen fins de lucro para mantemento de políticas de igualdade de oportunidades entre mulleres e homes 2015

Don DIEGO CALVO POUSO, Presidente da Deputación Provincial da Coruña, A Resolución de Presidencia nº 4073 do 11 de marzo de 2015 (BOP nº do 16 de marzo de 2015) aproba a concesión provisional de subvencións correspondentes ao programa FOIO0A: Convocatoria do programa de subvencións a entidades sen fins de lucro para o mantemento de políticas de igualdade de oportunidades entre mulleres e homes e loita contra a violencia de xénero durante o ano 2015, e concede un prazo 10 días hábiles para comunicar, se é o caso, o desistimento da solicitude, presentar solicitude de reformulación ou de cambio de obxecto da subvención, alegacións ou emenda de erros. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistimentos que os interesados presentaron. Vistos o informe do Servizo de Acción Social, Cultural e Deportes e o informe do Servizo de Fiscalización.1º.- Aprobar a concesión das subvencións, incluídas as reformulacións, correspondentes ao programa FOIO0A: Convocatoria do programa de subvencións a entidades sen fins de lucro para o mantemento de políticas de igualdade de oportunidades entre mulleres e homes e loita contra a violencia de xénero durante o ano 2015, seguintes: Total concedido 129.977,94 € 2º.- Dispor o gasto das subvencións concedidas con cargo á seguinte aplicación orzamentaria: 0611/23122/481, fase A, referencia nº 22015000284, operación nº 220150000179, importe: 129.977,94 € 3º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 14 de abril de 2015 O PRESIDENTE O SECRETARIO Diego Calvo Pouso José Luis Almau Supervía
17/04/2015 | Administración LocalMunicipal
Ferrol
Intervención
Aprobación definitiva de anexo de subvencións

EDICTO O Pleno do Concello de Ferrol, na sesión de 26 de febreiro de 2015, aprobou inicialmente o expediente de modificación do anexo de subvencións, dentro do orzamento do Concello de Ferrol. Este acordo foi publicado no Boletín Oficial da Provincia de data 13 de marzo de 2015 a efectos de interposición de reclamacións. Transcorrido o prazo de exposición pública do expediente sen que conste expresamente que se presentasen alegacións, segundo consta no correspondente certificado do secretario xeral, queda elevado a definitivo, e, de conformidade co establecido no artigo 169.1 do RDL 2/2004, procédese á publicación da mesmo. Contra a aprobación definitiva do expediente poderáse interpoñer directamente o recurso contencioso-administrativo, ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, que se deberá presentar diante da sala correspondente do Tribunal Superior de Xustiza de Galicia no prazo de dous meses, contados a partir da data na que se produza a aprobación definitiva, expresa ou tácita. Ferrol, 7 de abril de 2015. O alcalde José M. Rey Varela
17/04/2015 | Administración LocalMunicipal
Mugardos
Aprobación lista provisional para provisión temporal de postos de traballo do Concello de Mugardos. Categoría: maquinista-chófer vehículos municipais

APROBACIÓN LISTA PROVISIONAL Aprobada pola resolución da alcaldía núm.256/2015, de 07.04.2015, a lista provisional para a provisión temporal de postos de traballo do Concello de Mugardos, categoría maquinista-chófer de vehículos municipais, a mesma publicarase no taboleiro de anuncios da Corporación e na páxina web do Concello de Mugardos (www.concellodemugardos.org) Poderáse obter información relativa á puntuación desglosada polos apartados obxecto de baremación chamando aos teléfonos 981 47 03 38 e 981 47 02 90 – ext.7 (secretaría). Os/as interesados/as disporán dun prazo de dez días, contados a partir do seguinte ao da publicación no Boletín Oficial da Provincia, para formular as oportunas alegacións que irán dirixidas á Comisión Permanente de Selección de contratacións laborais temporais do Concello de Mugardos. Unha vez transcorrido o prazo citado, se é o caso, levaránse a efecto as enmendas procedentes, dándoselle a oportuna publicidade, mediante a publicación da resolución coas puntuacións definitivas no Boletín Oficial da Provincia. As presentes listas se entenderá definitivas, sen necesidade de novo acordo, se no indicado prazo non se teñen presentado reclamacións. Para os efectos de realizar, se é o caso, os chamamentos para contratación vía telefónica tomarase como teléfono de contacto, salvo manifestación por escrito en contrario das/os interesadas/os, o que as/os integrantes da lista fixeron constar na instancia inicial. Asimesmo, pola citada resolución da alcaldía núm.256/2015, acordouse deixar sen efecto, respectivamente, a prórroga da vixencia da lista para a provisión temporal de postos de traballo do Concello de Mugardos, categoría maquinista-chófer de vehículos municipais, efectuada pola resolución da alcaldía núm.575/2014, de 16.06.2014 (BOP nº. 119/25.06.2014), debendo acudirse - a partires da data da citada resolución- á lista provisional agora aprobadas para a formalización das contratacións de persoal que correspondan a ditas categorías. Mugardos, 9 de abril de 2015. O ALCALDE, ASDO. XOSÉ FERNÁNDEZ BARCIA
17/04/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación das accións de mellora na promoción do turismo industrial destinado a pymes da provincia da Coruña dentro do convenio de colaboración entre a Xunta de Galicia a través da Axencia Turismo de Galicia e a Deputación Provincial da Coruña

SERVIZO DE CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) número de expediente: PCO.001.2014.08164.2. Obxecto do contrato: ACCIÓNS DE MELLORA NA PROMOCIÓN DO TURISMO INDUSTRIAL DESTINADO A PYMES DA PROVINCIA DA CORUÑA DENTRO DO CONVENIO DE COLABORACIÓN ENTRE A XUNTA DE GALICIA A TRAVÉS DA AXENCIA TURISMO DE GALICIA E A DEPUTACIÓN PROVINCIAL DA CORUÑA.3. Prazo de execución: até o 20 de decembro de 2015.4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de valoración.5. Presuposto: 55.250,00 €, IVE incluído.6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8-bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 8 de abril de 2015. O PRESIDENTE O SECRETARIO Diego Calvo Pouso José Luis Almau Supervía
05/11/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Servizos de distribución das publicacións editadas pola Deputación

A) Organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: PCO.001.2015.00260 2. OBXECTO DO CONTRATO: Servizos de distribución das publicacións editadas pola Deputación.3. PRAZO DE EXECUCIÓN: Dous anos 4. TRAMITACIÓN E PROCEDEMENTO DE ADXUDICACIÓN: A) Tramitación: Ordinaria B) Procedemento:. aberto con multiplicidade de criterios 5. PRESUPOSTO: Ao tratarse dunha prestación de servizo pola cual a Deputación percibirá o importe da venta das publicacións e a contraprestación recibida polo adxudicatario consistirá na percepción dun porcentaxe sobre o prezo de venta ao público de cada exemplar, non se establece orzamento base de licitación.6. GARANTÍA PROVISIONAL: Non se esixe.7. GARANTÍA DEFINITIVA: 6.000,00 € 8. REQUISITOS ESPECÍFICOS DO CONTRATISTA: Ver cláusula 10 do Prego.8. BIS. CLASIFICACIÓN: non se esixe 9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña) B) Data límite de presentación de ofertas: dentro do prazo dos quince días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias Técnicas non valorables automáticamente”. Conterá a documentación de Referencias técnicas non valorables automáticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias valorables automáticamente”: Conterá a proposición axustada ao modelo que figura no Anexo 4 do prego de cláusulas administrativas. D) MOSTRAS: Non se esixen. VARIANTES: Non se admiten.10. INFORMACIÓN: www.dicoruna.es 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario ata un máximo de 500 €. A Coruña, 26 de outubro de 2015 O PRESIDENTE, O SECRETARIO, Valentín González Formoso José Luis Almau Supervía
05/11/2015 | Administración LocalMunicipal
Carballo
Aprobación das bases da convocatoria de subvencións ás asociacións culturais para a realización do Programa Anual de Actividades Culturais do ano 2015

Por Decreto nº 3493 do 23 de outubro de 2015 a Alcaldía resolveu aprobar as Bases da Convocatoria de Subvencións ás asociacións culturais para a realización do Programa Anual de Actividades Culturais do ano 2015. As bases desta convocatoria están expostas ao público no taboleiro de anuncios municipal e na páxina web do Concello www.carballo. gal. O que se publica no Boletín Oficial da Provincia para xeral coñecemento. Carballo, 26 de outubro de 2015 O Alcalde D. Evencio Ferrero Rodríguez
05/11/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.49958. Marina Rodríguez Cores. Teo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Marina Rodríguez Cores, co DNI XXXXXXXXX e enderezo no lugar Eo dos Ferreiros, n.º 11, Oza, concello de Teo, solicita de Augas de Galicia a legalización de obras no Eo dos Ríos, parroquia de Oza, no T. M. de Teo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49958. As obras solicitadas consisten nunha canalización dentro da parcela 518 polígono 507, no termo municipal de Teo (A Coruña), cunha lonxitude duns 56 m mediante tubos de formigón de 0,4 m de diámetro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 14 de outubro de 2015. O xefe do Servizo Territorial Ángel Gómez Rey
05/11/2015 | Administración LocalMunicipal
Mañón
Padrón da taxa de recollida de lixo, ano 2015

Por resolución da Alcaldía de data 28 de outubro de 2015, adoptouse o acordo de aprobar o padrón cobratorio da taxa pola recollida de lixo correspondente ó ano 2015. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, xeral tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos no referido precepto. O período de pago en vía voluntaria remata o día 5 de decembro de 2015. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Mañón, 28 de outubro de 2015. O ALCALDE Alfonso Emilio Balseiro Gómez
05/11/2015 | Administración LocalMunicipal
Ribeira
Anuncio de aprobación inicial da Ordenanza Reguladora do Viveiro de Empresas do Concello de Ribeira

Ref/Secretaría Xeral/Carlota Zabalza Cologan O Pleno da Corporación, na Sesión Ordinaria realizada o día 26 de outubro de 2015, aprobou inicialmente a Ordenanza Reguladora do Viveiro de Empresas do Concello de Riveira nos termos nos que figura no expediente e coa redacción que no mesmo se recolle. O que se fai público coa fín de que os interesados poidan presentar reclamacións ou suxestións, no prazo de trinta días computados a partir do día seguinte ó da publicación do presente anuncio no BOP, e que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Riveira, 27 de otuburo de 2015. O alcalde-presidente. Asdo. Manuel Ruiz Rivas
05/11/2015 | Administración LocalMunicipal
Arzúa
Aprobacion inicial de transferencia de crédito

ANUNCIO ASUNTO: aprobación inicial de expediente de modificación de créditos por transferencia de crédito 9/2015 O Pleno da Corporación, en sesión ordinaria celebrada o día 30/10/2015 aprobou inicialmente o expediente de modificación de créditos na modalidade de transferencia de crédito 9/2015 por importe de 32.483 €. De acordo co establecido no artigo 177 do texto refundido da Lei reguladora de facendas locais e 20.1 do Real decreto 500/1990, do 20 de abril, sométese o expediente administrativo a exposición pública polo período de 15 días hábiles, a contar dende o día seguinte ao da publicación deste anuncio no B. O. P, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Arzúa, 3 de novembro de 2015. O alcalde Asdo.: José Luis García López
05/11/2015 | Administración LocalMunicipal
Ribeira
Anuncio de aprobación inicial do proxecto do Regulamento Orgánico de participación cidadá

O Pleno da Corporación, na Sesión Ordinaria realizada o día 26 de outubro de 2015, aprobou inicialmente o Proxecto de Regulamento Orgánico de Participación Cidadá nos termos nos que figura no expediente e coa redacción que no mesmo se recolle. O que se fai público coa fín de que os interesados poidan presentar reclamacións ou suxestións, no prazo de trinta días computados a partir do día seguinte ó da publicación do presente anuncio no BOP, e que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Riveira, 27 de otuburo de 2015. O alcalde-presidente. Asdo. Manuel Ruiz Rivas
05/11/2015 | Administración LocalMunicipal
Cerceda
Secretaría
Correción de erros

En decreto de Alcaldía 887/2015, aprobouse o expediente de contratación de subministro na modalidade de “renting”, dunha copiadora multifunción para o Concello de Cerceda, resultando que prego de prescripcións técnicas detectaronse un erro e unhas omisións. O erro consiste que onde pon “Velocidade 30 ppm”, debe poñer “Velocidade 55ppm”. E omisión resulta de que aínda que esta parte contratante presupón que o subministro debe selo dunha máquina nova, parece oportuno que debe deixarse que o subministro debe tratarse dunha máquina nova. Tamén se omitiu que no sobre “B” deberá incorporarse a documentación de características técnicas da máquina que se oferta. Polo cual se acordou: Primeiro: Correxir o erro consistente en que onde pon “Velocidade 30 ppm”, debe poñer “Velocidade 55ppm”. Segundo: Engadir no obxecto do contrato que é unha subministración na modalidade de “renting” dunha copiadora multifunción nova. Terceiro: Engadir que no sobre denominado “B.- Oferta económica” deberá incluirse a documentación cas características técnicas da máquina que se oferta. Cuarto: Publicar anuncio no Perfil do Contratante e no Boletín Oficial da Provincia, desta corrección de erros, que comenzará un novo prazo de presentación de ofertas, que contará a partir do día seguinte ó da publicación no boletín. Cerceda, 28 de outubro de 2015. O Alcalde-Presidente José García Liñares O obxecto deste contrato é unha subministración na modalidade de “renting”, dunha copiadora nova multifunción para o Concello de Cerceda 2.1. As condicións establecidas no presente prego ten a consideración de mínimas.2.2. Características técnicas do servizo. Equipo multifunción Láser Color. Funcións avanzadas · O equipo entregarase instalado e darase formación ós traballadores municipais. · Lugar de entrega: na Casa do Concello de Cerceda (A Coruña) · O prazo de entrega non será superior a corenta días, salvo causa xustificada admitida polo órganos de contratación, a contar dende a sinatura do contrato. · O obxecto do concurso, enténdese entregado deixandoo totalmente operativo e posto en funcionamento. · A garantía deberá ter unha garantía mínima de dous anos a partir da data de entrega. · Mantemento: no prezo do presente contrato, contratase o mantemento do equipo e este pasará as revisións que o fabricante aconselle. · No caso de que o equipo non teña un funcionamento correcto, durante os tres primeiros meses, deberá ser cambiado por outro, sen custo algún para o concello. · O proveedor comprometerase explicitamente e por escrito, a substituir todas as pezas, que resulten defectuosos durante o período de vixencia da garantía, por outras exactamente iguais ou características superiores, en xeral todas as substitucións de compoñentes defectuosos, deberase facer por compoñentes totalmente novos.” Cerceda, 28 de outubro de 2015. O Alcalde-Presidente José García Liñares
05/11/2015 | Administración LocalMunicipal
Irixoa
Modificación orzamentaria n.º 6/2015: aprobación definitiva

PUBLICACIÓN NOVO RESUMO POR CAPÍTULOS EXPTE.6/2015 Aprobado definitivamente o expediente de modificación orzamentaria n.º 6/2015, mediante acordo plenario do 30-9-2015 (sen alegacións), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real decreto lexislativo 2/2004, do 5 de marzo, de texto refundido da Lei reguladora das facendas locais. Irixoa, 28 de outubro de 2015. O alcalde Antonio Deibe Sanmartín
05/11/2015 | Administración LocalMunicipal
Boqueixón
Exposición pública do padrón das taxas de abastecemento e saneamento 3.º trimestre 2015

Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento correspondente ao 3.º trimestre de 2015, o citado padrón estará a disposición do publico durante 15 días desde a publicación deste anuncio no BOP nas oficinas do Concello de Boqueixón, situadas no Forte, en horario de 9.00 a 13.30 horas, luns e xoves, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, no prazo dun mes, que se contará desde o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no art.24 do Real decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9.00 a 13.30 horas, luns e xoves. Transcorrido o período voluntario de pago establecido, ata o 30 de setembro de 2015, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 28 de outubro de 2015. O alcalde Ovidio Rodeiro Tato
05/11/2015 | Administración LocalMunicipal
Oleiros
Área Económica
Aprobación inicial das modificacións das Ordenanzas fiscais números 11 e 12 e da Ordenanza fiscal xeral

O Pleno do Concello de Oleiros, na sesión ordinaria que tivo lugar o 29 de outubro do 2015, adoptou os seguintes acordos: 1.- Acordo de aprobación inicial de modificación do artigo 4º da Ordenanza fiscal número 11, reguladora do imposto de construcións, instalacións e obras.2.- Acordo de aprobación inicial de modificación dos artigos 1º e 5º da Ordenanza Fiscal número 12, reguladora do imposto de vehículos de tracción mecánica.3.- Acordo de aprobación inicial de modificación dos artigos 37 e 42 da Ordenanza fiscal xeral. De conformidade co disposto no artigo 17 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais, e no artigo 49 da Lei 7/1985, Reguladora das Bases do Réxime Local, ponse en coñecemento xeral que os citados acordos, co seu respectivo expediente, están expostos ó público na Intervención Xeral do Concello de Oleiros, sita no edificio anexo á Casa Consistorial, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. No caso de non presentarse reclamacións, os acordos entenderanse elevados automaticamente a definitivos e se procederá á publicación do texto íntegro dos artigos modificados, ordenanza ou acordo. Oleiros, a 30 de outubro do 2015 A 1ª TTE. ALCALDE-DELEGADA DE ECONOMÍA E FACENDA Asdo.: Mª. José Varela Neira
05/11/2015 | Administración LocalMunicipal
Arzúa
Aprobación inicial modificación ordenanza fiscal

O Pleno do Concello, na sesión celebrada o día 30/10/2015, adoptou o acordo de aprobar provisionalmente a modificación do artigo 6 da Ordenanza fiscal reguladora da taxa por prestación do servizo de abastecemento de auga e conservación de contadores e acometidas, co obxecto de actualizar a contía das taxas de acordo co IPC publicado polo INE. O que se fai público durante o prazo de 30 días hábiles a contar dende o día seguinte ao da publicación do presente anuncio; a fin de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17, números 1 e 2 do texto refundido da Lei reguladora de facendas locais; facendo saber que no caso de que non se presentasen reclamacións, entenderase definitivamente adoptado o acordo ata entón provisional. O texto do artigo 6 que contén os importes actualizados é o que se reproduce a continuación: I.-Cota por subministración de auga: a cota tributaria en concepto de taxa por suministración de auga potable resulta de aplicar á base impoñible o precio por metro cúbico de consumo de auga, segundo segue: 1.- Por mantemento do servicio € / m 3 1.1.- Mínimo de 10 m 3 mes ----------------------- 0,4563 €/m 3 1.2.- Desde 10 m 3 a 15 m 3 mes ----------–– 0,6386 €/m 3 1.3.- Máis de 15 m 3 /mes --------------------------– 0,8842 €/m 3 1.- Por mantemento do servicio 1.1.- Mínimo de 50 m 3 mes ------------------–– 0,5932 €/m 3 1.2.- Por m 3 que exceda do mínimo ------– 0,9352 €/m 3 1.- Por mantemento do servicio 1.1.- Mínimo de 100 m 3 mes ---------------– 0,5932 €/m 3 1.2.- Por m 3 que exceda do mínimo ------ 1,0495 €/m 3 2.- A cota que se esixirá en todo caso pola prestación do servicio será a mínima establecida segundo o tipo do consumo.3.- No caso de avaría no equipo de medida ou falla de aboamento no momento de efectua-la lectura, estimaráse o consumo consonte co previsto no Regulamento do servicio municipal de suministración de auga potable.4.- Os usuarios que carezan de contador pagarán unha cota mensual de 24 m 3 polo uso doméstico e 240 m 3 no caso de obras. A) Cota de alta no servicio-----------------------------------------------------–––––––––––––––––––– 73,29 €. B) Cota única por dereitos de acometida a red xeral de abastecemento----–– 130,37 €. C) Cota mensual por verificación e conservación de contadores-------––––––– 0,2245 €. D) Cota mensual por conservación de acometidas -----------------------––––––––––– 0,2245 €. Arzúa, 3 de novembro de 2015 O alcalde Asdo. José Luis García López